Návrh

VYHLÁŠKA
Ministerstva spravodlivosti Slovenskej republiky

z ... 2006

o organizácii poskytovania zdravotnej starostlivosti
v Zbore väzenskej a justičnej stráže

	Ministerstvo spravodlivosti Slovenskej republiky podľa § 47 ods. 3 zákona                 č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 350/2005 Z. z. po dohode s Ministerstvom zdravotníctva Slovenskej republiky ustanovuje:

§ 1
Úvodné ustanovenia

	(1) Zdravotná starostlivosť v Zbore väzenskej a justičnej stráže (ďalej len „zbor“) sa poskytuje v zdravotníckych zariadeniach ústavov na výkon väzby, ústavov na výkon trestu odňatia slobody, ústavu na výkon trestu odňatia slobody pre mladistvých a v nemocnici pre obvinených a odsúdených (ďalej len „zdravotnícke zariadenie“).

	(2) Zdravotníckymi zariadeniami sú:
a)	ambulancia všeobecnej ambulantnej zdravotnej starostlivosti,
b)	ambulancia špecializovanej ambulantnej zdravotnej starostlivosti,
c)	zariadenia spoločných vyšetrovacích a liečebných zložiek, 
d)	psychiatrické oddelenie na výkon ochranného liečenia,)
e)	nemocnica pre obvinených a odsúdených.

Poskytovanie zdravotnej starostlivosti
§ 2

	(1) Zdravotnú starostlivosť v zbore poskytujú zdravotnícki pracovníci v služobnom pomere) a zdravotnícki pracovníci v pracovnoprávnom vzťahu.) 
	
(2) Zdravotná starostlivosť v zbore sa poskytuje ako
a)	ambulantná zdravotná starostlivosť
1.	všeobecná, okrem lekárskej služby prvej pomoci,
2.	špecializovaná,
b)	ústavná zdravotná starostlivosť.
	
(3) Ústavná zdravotná starostlivosť sa poskytuje len obvineným a odsúdeným.
	
(4) Rozsah ošetrovateľskej praxe počas hospitalizácie v nemocnici pre obvinených a odsúdených určí riaditeľ nemocnice pre obvinených a odsúdených. 

§ 3

(1) Zdravotná starostlivosť v zbore sa poskytuje) 
a)	osobe vo väzbe (ďalej len „obvinený”) v rozsahu podľa § 2 ods. 2,
b)	osobe vo výkone trestu odňatia slobody (ďalej len „odsúdený”) v rozsahu podľa § 2 ods. 2,
c)	príslušníkovi zboru v rozsahu podľa § 2 ods. 2 písm. a),
d)	zamestnancovi zboru v rozsahu podľa § 2 ods. 2 písm. a).   
	
(2) Iným osobám sa môže zdravotná starostlivosť v zbore poskytovať v rozsahu podľa § 2 ods. 2 písm. a) na základe dohody o poskytovaní zdravotnej starostlivosti; návrh na uzatvorenie dohody osoba predkladá riaditeľovi ústavu na výkon väzby, ústavu na výkon trestu odňatia slobody alebo ústavu na výkon trestu odňatia slobody pre mladistvých, ktorý o návrhu rozhodne na základe stanoviska vedúceho lekára zdravotníckeho zariadenia. Návrh na uzatvorenie dohody možno odmietnuť v prípadoch ustanovených osobitným predpisom.)

§ 4
Určenie poskytovateľa zdravotnej starostlivosti

	(1) Ambulantná zdravotná starostlivosť a ústavná zdravotná starostlivosť sa obvineným a odsúdeným poskytuje len v zdravotníckych zariadeniach uvedených v § 1 ods. 2 písm. a) až e), ak osobitné predpisy neustanovujú inak.)

	(2) Všeobecná ambulantná zdravotná starostlivosť sa príslušníkovi zboru poskytuje len v zdravotníckych zariadeniach uvedených v § 1 ods. 2 písm. a).)

(3) Príslušníkovi zboru sa zdravotná starostlivosť podľa odseku 2 poskytuje v ústave na výkon väzby, ústave na výkon trestu odňatia slobody alebo ústave na výkon trestu odňatia slobody pre mladistvých (ďalej len „ústav“), v ktorom bol prijatý do štátnej služby; príslušníkovi zboru z Generálneho riaditeľstva zboru sa zdravotná starostlivosť podľa odseku 2 poskytuje v Ústave na výkon väzby v Bratislave. 

	(4) Ak je príslušník zboru preložený na inú funkciu,) možno mu zdravotnú starostlivosť poskytovať v ústave, v ktorom bol pred preložením na inú funkciu prijatý do štátnej služby, najdlhšie však počas jedného mesiaca od preloženia na inú funkciu.

(5) Ak sa príslušník zboru nachádza mimo miesta, kde vykonáva štátnu službu, môže si v prípade potreby poskytnutia všeobecnej ambulantnej zdravotnej starostlivosti vybrať aj iné zdravotnícke zariadenie, ako je uvedené v § 1 ods. 2 písm. a); ak to okolnosti umožňujú, príslušník zboru prednostne vyhľadá zdravotnícke zariadenie uvedené v § 1 ods. 2 písm. a).

	(6) Ustanovenia odsekov 1 až 5 sa nepoužijú, ak ide o poskytnutie neodkladnej zdravotnej starostlivosti obvinenému, odsúdenému alebo príslušníkovi zboru.

(7) Výnimku z odsekov 2 až 4 môže na základe odôvodnenej žiadosti udeliť príslušníkovi zboru, ktorý vykonáva štátnu službu na Generálnom riaditeľstve zboru, generálny riaditeľ zboru a príslušníkovi zboru, ktorý vykonáva štátnu službu v ústave, riaditeľ ústavu; výnimku nemožno udeliť na výkon preventívnej lekárskej prehliadky vykonávanej podľa osobitného predpisu.) 

Spoločné, prechodné a záverečné ustanovenia

§ 5
Spoločné ustanovenia

	(1) Na organizáciu poskytovania zdravotnej starostlivosti v zbore sa vzťahuje osobitný predpis,) ak táto vyhláška neustanovuje inak.

	(2) Na poskytovanie zdravotnej starostlivosti obvineným a odsúdeným sa použijú primerane aj ustanovenia osobitných predpisov.)

	(3) Zdravotná dokumentácia obvinených a odsúdených sa po prepustení z väzby alebo výkonu trestu odňatia slobody uchováva 50 rokov od prepustenia. Ak obvinený alebo odsúdený počas výkonu väzby alebo výkonu trestu odňatia slobody zomrie, zdravotná dokumentácia sa uloží do Archívu zboru.
	
(4) Ordinačné hodiny zdravotníckych zariadení, v ktorých sa poskytuje ambulantná zdravotná starostlivosť, schvaľuje Generálne riaditeľstvo zboru.

(5) Zdravotníckych pracovníkov uvedených v § 2 ods. 1 na ďalšie vzdelávanie zaraďuje Generálne riaditeľstvo zboru.

.
§ 6
Prechodné ustanovenie

Príslušník zboru, ktorému je poskytovaná zdravotná starostlivosť podľa doterajších predpisov v inom zdravotníckom zariadení ako určuje § 4, uzavrie dohodu o poskytovaní zdravotnej starostlivosti so zdravotníckym zariadením uvedeným v § 4 do jedného mesiaca odo dňa nadobudnutia účinnosti tejto vyhlášky. 

§ 7
Zrušovacie ustanovenie

	Zrušuje sa vyhláška Ministerstva spravodlivosti Slovenskej republiky č. 359/1996 Z.z. o organizácii a poskytovaní zdravotnej starostlivosti v Zbore väzenskej a justičnej stráže Slovenskej republiky.

§ 8
Účinnosť

	Táto vyhláška nadobúda účinnosť dňa 1. septembra 2006.